— XL — 



Colchicum autumnale (jvfr. omtalte Afhdl. i „Natur, og Mennesket" S. 147). 

 Mod Forventning viser den endnu ikke Tegn til at uddø ; paa det mest befærdede 

 Stykke Vejkant, hvor der plukkes og nedtrædes Hundreder af Eksemplarer, er 

 den maaske nok lidt mindre individrig end for 25 Aar siden, men til Gengæld 

 er den paa et mindre befærdet Stykke Vejkant i Nærheden snarere fyldigere 

 repræsenteret end forhen. 



Allium ursinum. Den optræder mange Steder i Ashoved Skov (under 

 Palsgaard) i saa store Bevoksninger, at det minder om dens uhyre Udbredelse 

 i Ris Skov ved Aarhus; i de senere Aar findes mindre, lignende Pletter i 

 Klakring Haver (denne Skov er tilplantet Bønderjord og af forholdsvis ny Dato 

 fra Midten af forrige Aarh.), ellers forekommer den spredt og enkeltvis ved 

 Vejkanter i Skovene. 



Slutningsbemærkninger. Næsten hvert Aar har jeg haft Lejlighed 

 til at iagttage, at saa en, saa en anden forekommende Planteart har haft særlig 

 gunstige Perioder. 



Et Aar var det saaledes Gallium Mollugo, som optraadte med en ligefrem 

 Pragtudfoldelse i Grøftekanter; jeg antager at Aarsagen var den, at vi efter en 

 lang tør Periode fik rigelig Regn, netop paa det Tidspunkt, da den skulde 

 til at florere. 



Heracleum Sphondylium. Den optraadte i de første Aar jeg boede her 

 (1880—1890) i nok saa store og veludviklede Eksemplarer som senere; om den 

 er aftaget i Antal af Individer, tør jeg ikke sige, men Bladene angribes i de 

 senere Aar ofte af en Skimmelsvamp. . 



Vicia Cracca. I de sidste 4—5 Aar har den adskillige Steder i Vejgrøfter 

 optraadt i sluttede meget tætte Bevoksninger paa en til to Favnes Længde, 

 tilsyneladende fortrængende al anden Vegetation; 1907 var den dog atter snarest 

 lidt i Aftagende. 



Angelica silvestris. Den var i 1906, da det ellers her var meget tørt, 

 ganske særlig smukt og rigt udviklet; dens Voksepladser i Skovene var altsaa 

 mindre fugtige end sædvanlig. 



Af Plantearter som findes paa denne Egn, men ikke i Gudenaadalen kan 

 endvidere (jvfr. oftnævnte Afhdl. S. 145) nævnes: 



Ranunculus Lingua, i Raarup Sogn, Kæret, vistnok ikke andetsteds. 



Kun i og ved Havehegn har jeg fundet: 



Chelidonium majus (temmelig rigt vegeterende flere Steder), Inula Helenium, 

 Dipsacus pilosus (i de sidste Aar helt el. omtrent uddød), Petasites officinalis, 

 kun et Sted og der hverken tiltagende el. aftagende i 25 Aar. 



Carpinus Betulus. Findes næppe el. meget sjældent som vildtvoksende 

 Skovtræ; det plantes sporadisk. 



Følgende er maaske ikke alle Botanikere bekendt: da der i Aarene 

 omkring 1870 anlagdes flere Fabrikker for Tilvirkning af Træmasse til Papir, 

 saakaldte „Træsliberier" (bl. a. ved Vilholt og Kloster Mølle ved Gudenaaen), 

 opkøbtes alle Vegne i Skovene Avnbøg, som gav det bedste Produkt; derved 

 udryddedes i Løbet af faa Aar (1865—1875 omtr.) Avnbøgen af næsten alle 

 Jyllands Skove; senere maatte Træsliberierne lade sig nøje med andre mere 

 almindelige og i denne Forstand ringere Træsorter. 



Om andre almindelige Forhold ved denne Egns Flora vil den topografisk- 

 botaniske Undersøgelse jo i sin Tid give Oplysninger. 



Jean Fischer. 



